Første gang så gik det. Men anden gang klappede fælden. Fire mænd er tiltalt for at sprænge pengeautomat i luften, og stjålet 432.600 kroner fra den. Derudover er de også tiltalt for at forsøge et andet tyveri. Første tyveri skete den 2. april 2015, hvor en pengeautomat i Ørsted blev sprængt i stykker. Tyvene på stedet brugte gas og ilt til at smadre pengeautomaten. Der blev stjålet 432.600 kroner fra automaten. Andet forsøg med sprængning var ved en sparekasse i Hals natten mellem den 14. og 15. maj i år. Og dette forsøg mislykkedes. Tyvene blev taget på fersk gerning af politiet. To af tyvene blev anholdt uden for banken, hvor de sad i en stjålet bil. I bilen var de materialer, som der kunne bruges til sprængning. De to andre blev fanget samme nat. De fire tiltalte mænd er mellem 23 og 36 år. I forbindelse med varetægtsfængsling i år nægtede de fire mænd sig skyldige. Retssagen mod de fire mænd begynder mandag klokken 9 ved Retten i Aalborg.

Referat:
Fire mænd er tiltalt for at have sprængt en pengeautomat og have stjålet 432.600 kroner fra den. Retssagen mod dem begynder mandag.